
 Referat fra styreseminar/styremøte 10-11.09.2019

Tilstede; Åsmund Mæhle, styreleder, Kai Roger Vatne, Karl Ove Midtbøe, Tone Østerås, Liv Anette Nygjerdet, Kjetil Aamann og Kjærsti Gangsø

Møtested; Solstrand Hotell, Os i Hordaland

Styreleder ønsker velkommen og gikk gjennom planen for styreseminaret.

Sak 16/2019 Godkjenning av innkalling og sakliste 
Vedtak; Godkjent

Sak 17/2019 Godkjenning av protokoll fra møte 22. mai 2019 
Vedtak; Godkjent

Sak 18/2019 Orienteringssaker
a) Deling av tilskuddsordning for studieforbund. Melding fra Kunnskapsdepartementet til Vofo er at studieforbundene skal deles kun hente tilskudd fra det departementet man plasseres i. Kulturallansen må være vaktbikkje for endringene, både lov og forskrift og tilskuddspostene på Statsbudsjettet.
b) Nytt fra Teateralliansen, Informasjon om tilskuddsordning til frivillig teaterorganisasjonene som nå er tillagt Kulturrådet. Teateralliansen uttrykker bekymring for utviklingen. 
c) Mulig nytt krav om ordensvakter for arrangørfeltet. Justisdepartementet jobber med forslag om krav til kompetanse for frivillige ordensvakter – saken ikke avklart, og skaper stor uro.

Vedtak; sakene blir tatt til orientering

Sak 19/2019 Status økonomi 
Kai Roger la fram regnskapsrapport pr 8 september 2019 som viser at det er penger igjen på alle budsjettpostene.

Vedtak: Regnskapsrapporten blir tatt til etterretning.


Sak 20/2019 Tall fra Frivillighetsbarometeret om frivillig kulturliv 
Åsmund gikk gjennom resultatene fra årets Frivillighetsbarometer. Tallene viser at i overkant av 1,4 mill personer deltar i minst en kulturaktivitet – antall deltakelser nærmer seg 2.1 mill og er dermed på samme nivå som medlemskap i idrettsbevegelsen. Dette er ny kunnskap for oss, som formidles umiddelbart gjennom pressemelding og sosiale medier. Tallene er viktig argumentasjon i det videre arbeidet i Kulturalliansen, og vi velger nå å bruke dem til å understøtte arbeidet med kartlegging av lokaler.


Vedtak: Åsmund og Liv Anette følger opp.


Sak 21/2019 a) Arbeidsform og videre finansiering 
På forrige møte diskuterte styret ulike kandidater som kan avlaste styret i arbeid med saksforberedelse og oppfølging. Forespurt kandidat takket dessverre nei, og styret diskuterte aktuelle navn. 

Aktuelle navn; Åse Vigdis Festervoll, Mette Vårdal

Liv Anette overtar redaktøransvar for nettside og fb konto. Åsmund følger opp for å gi tilgang.

Styret legger til grunn at Kulturalliansen får tilskudd i 2020 i tråd med innsendt søknad. Styret forventer avklaring når statsbudsjettet legges fram 7.10 kl 10.00

Vedtak: Åsmund følger opp aktuelle kandidater.

b) Valg av nestleder

Vedtak: Kjærsti Gangsø velges til nestleder.

Sak 22/2019 Gjennomgang av handlingsplan og innspill fra medlemmene 
Styret diskuterte tiltakene i handlingsplanen for å sikre at planen følges opp. De fleste tiltakene behandles i separate saker på styremøtet med egne vedtak.

Før møtet var det utsendt forespørsel til medlemsorganisasjonene om aktuelle, viktige saker. Flere organisasjoner har svart, og det kom opp en del nye saker som ikke er med i vedtatt handlingsplan Disse punktene tas med inn debatt om neste års handlingsplan. 

Styret diskuterte oppgaven gitt av årsmøtet å se på mulighetene for mer forskning på betydningen av det frivillige kulturlivet. Styret vil forsøke å få møte med 2 ulike forskningsmiljøer for å se på mulighetene. Tone og Kai Roger følger opp. 

Vedtak: Gjennomgang av arbeidet med tiltak handlingsplanen tas til etterretning. Nye saker fra medlemsorganisasjonene blir tatt med i diskusjonen for neste års handlingsplan. 

Sak 23/2019 Status for kartlegging av kulturlokaler 
Styret diskuterte hvordan vi skal få større tempo i kartleggingsarbeidet. Møre og Romsdal musikkråd har meldt sin interesse for å ta et større eierskap for kartleggingen, dette må vi prøve å samordne med arbeidet som gjøres med organisasjonseide hus i «Huset i bygda».

Det er midler igjen på budsjettposten, og styret diskuterte realismen i å sluttføre alle tre pilotfylkene innen rimelig tid og hvordan resterende midler kan benyttes.

Vedtak: Styret prioriterer å ferdigstille kartlegging i Møre og Romsdal, og om nødvendig bruke resterende midler innen april 2020. 


Sak 24/2019 Oppsummering av Arendalsuka
Styret er godt fornøyd med årets opplegg, og ønsker å fortsette med aktiv deltakelse. Vi ønsker å arrangere et eget seminar som fokuserer på det frivillige kulturlivet, og vil vurdere samarbeid med andre. Kjærsti følger opp det praktiske, som tid og sted. Saken tas opp igjen.

Vedtak: Vi planlegger et eget seminar neste år, eventuelt i samarbeid med andre. Kjærsti følger opp tid og sted til neste møte.
 
Sak 25/2019 Rekruttering til Kulturalliansen 
Styret gikk gjennom liste over aktuelle organisasjoner og fordelte ansvar for mer aktiv oppfølging. Åsmund sender ut mail, Kjærsti skaffer epostadresser.

Vedtak: Åsmund sender mail til aktuelle medlemsorganisasjoner som følges opp mer aktivt fra styremedlemmene. Tilbakemeldingsfrist styremøtet 20.11. 

Sak 26/2019 Nye tilstandsrapporter 
a) Utvikling av driftsstøtteordninger
Styret ønsker å se på utvikling av driftsstøtteordninger for de frivillige nasjonale kulturorganisasjonene. Hvilke ordninger finnes og hvor kommer pengene fra. Styret diskuterte alternative navn for å påta seg oppdraget.

b) Årlig tilstandsrapport 2019
Vi gikk gjennom rapporten fra 2018 og vurderer å vente med en lignende rapport til 2020, men bruke kartlegging av lokaler og tilstandsrapport for driftstøtte som erstatning på årsmøtet 2020.
Vedtak: Åsmund følger opp å spør aktuelle personer/miljø som kan lage rapporten.

Sak 27/2019 Tema for medlemsmøtet 20. november
Følgende saker er aktuelle; 
1) Statsbudsjett 2019
2) Voksenopplæringsmidlene
3) Tilstandsrapport driftsstøtteordninger, innspill til arbeidet
4) Kartlegging av lokaler, status
5) Generell info fra Kulturalliansen
Sted: Sentralen, Kai Roger bestiller lokaler
Styret prøver å få sentrale politikere fra posisjon og opposisjon til å komme for å kommentere statsbudsjettet.
Aktuelle navn er Freddy Øvstegaard SV og Grunde Almedal V, Åsmund holder i program og innledere.

Vedtak; Vi inviterer umiddelbart til medlemsmøte 20.11 kl 13-15-00, sakliste og opplegg ettersendes. Styret planlegger styremøte samme dag fra 09.30-12.30. Å

Sak 28/2019	Innspill til barne- og ungdomsmeldinga 
Frist for innspill til barne- og ungdomsmeldinga er 1.10.2019. Kulturalliansen sender et eget innspill og peker på nødvendigheten av lokaler, mulighet for alle til deltakelse både i frivilligheten og kulturskolen, og at det må legges til rette for gode og enkle støtteordninger. 
Vedtak: Åsmund holder foreløpig i saken, om vi finner kandidat til å bistå styrets arbeid settes oppdraget dit.

